
S'analitzen, a la llum del Codi Internacional de Nomenclatura Zoològica (ICZN), els 
canvis en les grafies de Myotragus batei Crusafont i Àngel, 1966 i Myotragus pepgone- 
llae Moyà i Pons, 1982 proposats per Bover i Alcover (2000) mitjançant una Emendatio 
nominarum. Es considera que tant batei com pepgonellae són grafies originals correc- 
tes, en haver-se formulat segons les regles de la gramàtica llatina (article 31.1.1 del 
ICZN) i en no incomplir cap dels requisits de l'article 32.5 del ICZN. Per aquestes raons, 
els noms bateae i pepgonellai proposats per Bover i Alcover (2000) s'han de considerar 
grafies posteriors incorrectes formulades en el si d'una esmena injustificada. 

ON THE EMENDATIO NOMINARUM CONVENIENCE IN Myotragus batei CRU- 
SAFONT & ANGEL, 1966 AND Myotragus pepgonellae MOYÀ-SOLÀ & PONS- 
MOYÀ, 1982. The writing changes proposed by Bover & Alcover (2000) in Myotragus 
batei Crusafont & Angel, 1966 and Myotragus pepgonellae Moyà-Solà & Pons-Moyà, 
1982 are analysed in the light of the International Code of the Zoological Nomenclature 
(ICZN). In this note, the specific names batei and pepgonellae are considered right wri- 
ting according to the latin grammar (article 31.1. of the ICZN) and the article 32.5 of 
the ICNZ. In consequence, the proposed names bateae and pepgonellai by Bover & 
Alcover (2000) are considered modern inaccurate vvritings demanded in a injustified 
emendation context. 

Myotragus Bate, 1909: M. batei Crusafont i 
Angel, 1966 per M. bateae i M. pepgonellae 


bre la identitat taxonòmi- Moyà-Solà i Pons Moyà, 1982 per M. pepgone- 


ca de Myotragus binigausensis Moyà-Solà i 
Pons-Moyà 1980, Bover i Alcover (2000) fan 
una emendatio nominarum en la qual es canvien 
els noms de dues espècies pertanyents al gènere 


llai, fent ús, com diuen els mateixos autors de 
l'emendatio nominarum, del genitiu femení en el 
cas de M. batei, en tractar-se d'una espècie dedi- 
cada a Dorothea Minola Bate, i del genitiu mas- 

culí en el cas de M. pepgonellae en derivar el 
nom de l'espècie d'un personatge del folklore 
mallorquí (en Pep Gonella). 


En aquesta nota es pretén determinar, 
segons el Codi Internacional de Nomenclatura 
Zoològica (ICZN), la conveniència o no de l'e- 
mendatio nominarum de Bover i Alcover (2000), 
així com la correcció o no dels canvis proposats 
per aquests autors. 


Emendatio nominarum 


Els canvis proposats per Bover 1 Alcover 
(2000) suposen que les grafies originals són 
incorrectes. En l'article 32.2 el ICZN sobre gra- 
fies originals diu: 

“La grafía original d'un nom és la "grafia 
original correcta” a menys que es pugui demos- 


trar que és incorrecta segons el que s' estipula en 


l'article 32.5. " de 

L'article 32.5 fa referència a les grafies ori- 
ginals incorrectes que s'han de corregir. En el 
segon apartat d'aquest mateix article (32.5.2) diu 
que una grafia s'ha de corregir en el cas d'un 
nom publicat amb un signe diacrític o d'un altre 
tipus, un apòstrof o un guió, o com un nom de 
nivell específic publicat com paraules separades 
de les quals alguna és una abreviatura. En cap 
dels apartats d'aquest article es preveu que un 
nom específic s'hagi de canviar a causa del seu 
gènere gramatical. 

Segons l'article 32.3, que fa referencia a la 
conservació de la grafia original correcta: 

"La grafia original correcta d'un nom s'ha 
de conservar inalterada, llevat de si és obligato- 
ri el canvi de sufix o terminació de gènere gra- 
matical d'acord a l'artícle 34" 

L'article 34 fa referència als canvis obliga- 
toris de grafia a conseqüència de canvis de cate- 
goria o combinació, en l'article 34.2, referent als 
noms de nivell espècie, diu el següent: 

“La terminació d'un nom llatí o llatinitzat 
de nivell espècie, adjetiu o participi, ha de con- 
cordar en gènere gramatical amb el nom genèric 
amb què estigui combinat en cada moment (Art. 


31.2), si la terminació de gènere gramatical és 
incorrecta s'ha de canviar de manera concor- 
dant (l'autor i la data del nom no varien) fart. 
50.3.2]. “ 

Segons el que s'ha dit fins ara, s'analitzen 
els canvis proposats per Bover i Alcover (2000). 


Bateae per batei 


Segons l'article 31.1.1, la terminació -i de 
Crusafont 1 Àngel (1966) es pot considerar 
correcta, ja que es correspon amb la terminació 
del genitiu de la segona declinació. 

La terminació -i permet que el nom especí- 
fic concordi en gènere gramatical amb el nom 
genèric, estant així d'acord amb l'article 34.2. 

La terminació -ae de Bover i Alcover (2000) 
s'aplica segons l'article 31.1.2 (Si un nom de 
nivell espècie és un substantiu en genitiu format 
directament a partir d'un nom personal modern, 


— S'hà de formar afegint-hi la terminació -àe si es ` 


el nom personal d'una dona o dones), la qual 
cosa es considera correcta segons l'ICZN. En 
canvi, en utilitzar l'article 31.1.2 i en indicar de 
forma clara que fan ús del genitiu femení incom- 
pleixen l'article 34.2, és a dir, el nom específic 
(femení) no concorda en gènere gramatical amb 
el nom genèric, que és masculí (Myotragus). En 
aquest cas, a més, no és aplicable l'article 
32.5.2.4, ja que el nom específic s'ha llatinitzat i 
ha de concordar en gènere gramatical amb el 
nom genèric. 

Per tot això, la terminació en -i proposada 
per Crusafont i Àngel (1966) s'ha de considerar 
com una grafia original correcta, en estar d'acord 
amb l'article 32.2 i no incomplir l'article 32.5. 


Pepeonellai per pepgonellae 


Moyà-Solà 1 Pons Moyà, (1982) fan ús de 
l'article 31.1.1.(Si un nom de nivell espècie és un 
substantiu en genitiu, format a partir d'un nom 
personal llatí o d'un nom personal modern que 
està o s'ha llatinitzat, s'ha de formar segons les 
regles de la gramàtica llatina) a l'hora d'aplicar 

la terminació -ae. Malgrat tractar-se d'un nom 
masculí (Pep Gonella), la terminació en -a obliga 
(en virtut de l'article 31.1.1) a formar el genitiu 
segons la primera declinació. En tractar-se d'un 
nom masculí concorda també en gènere gramati- 
cal amb el nom genèric (Myotragus). Si hi 
hagués algun dubte en relació amb aquesta últi- 
ma afirmació, s'ha de dir que la terminació en - 
ae no incompleix l'article 31.2 en tractar-se d'un 
nom compost (Pep Gonella) en aposició que no 
necessita concordar en gènere gramatical amb el 
nom genèric amb què es combina. Bover i 
Alcover (2000) fan ús de l'article 31.1.2 a l'hora 
de fer els canvis en la designació de l'espècie (en 
aquest cas, la terminació ha de ser -i en tractar-se 
d'un nom masculí). Pel que s'ha dit abans, la ter- 
minació en -i de Bover 1 Alcover (2000) incom- 
pleix l'article 31.1.1. Donat que el nom proposat 
per Moyà-Solà i Pons Moyà, (1982) (pepgone- 
llae) correspon a la grafia original i és correcte, 
ja que no incompleix l'article 32.5, té preferència 


-= Sobre el- nom específic . proposat per Boveri- 


Alcover (2000). 


Conclusions 


Segons l'article 32.5 de l'ICZN, els noms 
específics de batei i pepgonellae no es poden 
considerar com a grafies incorrectes que s'hagin 
de corregir. Per aquesta raó, i segons l'article 
33.2.3 de l'ICZN, l'esmena de Bover i Alcover 
(2000) es pot considerar com una esmena injus- 


tificada, de forma que els noms específics bateae <“ 


i pepgonellai són sinònims moderns de batei'i 
pepgonellae, amb els quals entra en homonímia. 

